English: Thank you. I broadly agree with where you want to be, in that I don't think there's going to be much party difference on where we want to get to in terms of a vision of having a genuinely electronic patient record and having proper access between different parts of healthcare, because within primary care, which this statement is largely focused on, you have GPs, you have a range of community staff, you have the community pharmacy sector, you have optometry and dentistry, you have a range of areas where we all recognise that services are provided, and wanting to make sure that we reduce the room for error, which is one of the points you made, which a patient-based record always has and for loss, but also that should be seen as an opportunity to improve treatment and care as well. So, I'm interested in the Wales Audit Office report, which I'm sure we'll hear more of later - I'm looking at my colleague the Member for Llanelli. They recognise that there's a vision that they think is clear about having access to that record and having it available and having access to it consistently, but we haven't moved as quickly as we want to. Some of it has been about some of our challenges in actually getting different partners to point in the same direction at the same place in time, so it's about some of our staff groups and it's also about some of our organisational barriers as well. That's when I talk about not having moved at the pace that I want to see. I would have wanted us to have been in a position where the sharing of the record has made greater pace and progress than it has done to date. I'd want it to be where people are already able to access their own information more readily - one of the points you made several times in your comments. There is something about that there are some people who want to take greater ownership of their own health information, and that would help them to make further improvements in managing and sustaining their own healthcare. That's also why the investment, we're not just making it in the IT platform in pharmacies, but actually it's about the advice that should be given. Actually, we're paying for the quality of care that is provided in the pharmacy, and it's not simply about dispensing. It should also mean, actually, that we're able to process people more quickly through our system. So, part of the challenge we have in a hospital discharge service is whether people are waiting in a pharmacy there, when they could actually be seen, with electronic transfer, to actually go to their own pharmacy or to have that medication delivered to someone's home as well. So, there is lots of gain to be made, and a number of examples of why I'd want us to move more quickly than we have done. And, interestingly, when you think about your challenge about, 'What do you want to do more quickly?', optometry is a really good example. We need to have agreement on a system to use and to make sure that we have a once-for-Wales system, so that we don't have different health boards, as has happened in the past, having different products that clinicians are used to using, and then when you try to have a consistent system across our national health service, let alone to a join-on with social care, you have different systems that aren't necessarily compatible with each other, and you've got to transfer people to move onto a different system. That's taken time, energy and effort, and I wish it had not done. Interestingly my colleague Julie James is now in the room, because we do have a national informatics board that meets, and thinking about the way we have a more consistent approach across Government. So, Julie James will now be spending some of her time with that informatics board to try and make sure there's a consistent digital vision, and that health and care are very much part of that. And, you know, your point about record provision across our system, it isn't just about the GP record; it's actually things like images as well. We've actually done quite a lot in eye care where you can actually transfer records from high street optometrists to the hospital sector as well, and that's a good example of where you can improve care as well. So, really good examples, but the consistency, the pace and the scale are not where we need them to be, but we have made real progress. The next stage is to do much more, because otherwise we won't meet the challenge the parliamentary review sets us on really realising the potential of digital for all the health gain that has yet to be made, and the way that, frankly, citizens are already used to living their lives.
Welsh: Diolch. Rwy'n cytuno'n gyffredinol â'r lle yr hoffech chi fod, ac nid wyf yn credu y bydd llawer o wahaniaeth rhwng y pleidiau o ran lle'r ydym ni eisiau cyrraedd o ran gweledigaeth o fod â chofnodion cleifion gwirioneddol electronig, a bod â chysylltiad priodol rhwng gwahanol rannau o ofal iechyd, oherwydd o fewn gofal sylfaenol, sef yr hyn y mae'r datganiad hwn, i raddau helaeth, yn canolbwyntio arno, mae gennych chi feddygon teulu, mae gennych chi amrywiaeth o staff yn y gymuned, mae gennych chi sector fferylliaeth gymunedol, mae gennych chi optometreg a deintyddiaeth, mae gennych chi ystod o feysydd lle'r ydym ni i gyd yn cydnabod bod gwasanaethau'n cael eu darparu, ac rydym ni eisiau gwneud yn siŵr ein bod yn lleihau'r posibilrwydd y bydd gwall yn digwydd neu fod y cofnodion yn cael eu colli, a dyna un o'r pwyntiau a wnaethoch chi, ond hefyd dylid ystyried hynny yn gyfle i wella triniaeth a gofal. Felly, mae gennyf ddiddordeb yn adroddiad Swyddfa Archwilio Cymru, ac rwy'n siŵr y byddwn yn clywed mwy am hynny yn nes ymlaen - rwy'n edrych ar fy nghydweithiwr, yr Aelod dros Lanelli. Maen nhw'n cydnabod bod yna weledigaeth y maen nhw o'r farn sy'n glir ynglŷn â chael mynediad at y cofnod hwnnw, a'i fod ar gael a bod modd cael gafael arno yn gyson, ond nid ydym ni wedi symud mor gyflym ag y dymunwn. Mae rhywfaint ohono wedi bod oherwydd rhai o'n heriau wrth gael gwahanol bartneriaid i fynd i'r un cyfeiriad ar yr un pryd, felly mae'n ymwneud â rhai o'n grwpiau staff ac mae'n ymwneud hefyd â rhai o'n rhwystrau sefydliadol hefyd. Dyna pryd y byddaf yn sôn am beidio â bod wedi symud ar y cyflymder yr wyf am ei weld. Byddwn wedi dymuno i ni fod mewn sefyllfa lle mae rhannu cofnodion wedi datblygu'n gynt ac wedi gwneud mwy o gynnydd nag a wnaed hyd yma. Byddwn i eisiau i ni fod mewn sefyllfa lle gall pobl gael gafael ar eu gwybodaeth eu hunain yn haws - un o'r pwyntiau a wnaethoch chi sawl gwaith yn eich sylwadau. Mae rhywbeth ynglŷn â hynny, mae yna rai pobl sydd am fod â mwy o berchenogaeth o'u gwybodaeth iechyd eu hunain, a byddai hynny yn eu helpu i wneud gwelliannau eraill wrth reoli a chynnal eu gofal iechyd eu hunain. Dyna hefyd pam fod y buddsoddiad, dydyn ni ddim yn ei wneud yn y cyfrwng TG mewn fferyllfeydd yn unig, ond mewn gwirionedd mae'n ymwneud â'r cyngor y dylid ei roi. Mewn gwirionedd, rydym ni'n talu am ansawdd y gofal a ddarperir yn y fferyllfa, ac nid yw'n ymwneud â rhoi cyffuriau ar bresgripsiwn yn unig. Dylai hefyd olygu, mewn gwirionedd, ein bod ni'n gallu prosesu pobl yn gyflymach drwy ein system. Felly, rhan o'r her sydd gennym mewn gwasanaeth rhyddhau o'r ysbyty yw a yw pobl yn aros i'r fferyllfa yno, pan gellid mewn gwirionedd eu gweld, drwy gyfrwng trosglwyddiad electronig, yn eu fferyllfa eu hunain neu gallai'r feddyginiaeth honno gael ei hanfon i gartref rhywun hefyd. Felly, mae yna lawer o fuddion i hyn, a nifer o enghreifftiau o pam y byddwn i yn dymuno inni symud yn gynt nag yr ydym wedi gwneud. Ac, yn ddiddorol, pan fyddwch chi'n meddwl am eich her o ran, 'Beth ydych chi eisiau ei wneud yn gynt?', mae optometreg yn enghraifft dda iawn. Mae angen inni gytuno ar system i'w defnyddio ac i wneud yn siŵr bod gennym system unwaith ar gyfer Cymru, fel nad oes gennym wahanol fyrddau iechyd, fel sydd wedi digwydd yn y gorffennol, â gwahanol gynhyrchion y mae clinigwyr yn eu defnyddio, ac wedyn pan ydych chi'n ceisio cael system gyson ar draws ein gwasanaeth iechyd gwladol, heb sôn am gysylltiad â gofal cymdeithasol, mae gennych chi wahanol systemau nad ydynt o reidrwydd yn gydnaws â'i gilydd, ac mae'n rhaid ichi drosglwyddo pobl i symud i system wahanol. Mae hynny'n cymryd amser, egni ac ymdrech, a byddai'n dda gen i pe na byddai. Yn ddiddorol, mae fy nghyd-Aelod Julie James yn yr ystafell yn awr, oherwydd mae gennym fwrdd gwybodeg cenedlaethol sy'n cyfarfod i ystyried sut allwn ni gael ymagwedd fwy cyson ar draws y Llywodraeth. Felly, bydd Julie James bellach yn treulio rhywfaint o'i hamser gyda'r bwrdd gwybodeg hwnnw er mwyn ceisio gwneud yn siŵr bod yna weledigaeth ddigidol gyson, a bod iechyd a gofal yn rhan fawr o hynny. A, wyddoch chi, eich pwynt am ddarparu cofnodion ar draws ein system, mae a wnelo hyn â mwy na chofnodion y meddyg teulu yn unig; mae'n cynnwys pethau fel delweddau hefyd, mewn gwirionedd. Rydym ni wedi gwneud llawer o ran gofal llygaid lle gallwch chi mewn gwirionedd drosglwyddo cofnodion o optometryddion stryd fawr i'r sector ysbytai hefyd, ac mae hynny'n enghraifft dda o le y gallwch chi wella gofal hefyd. Felly, enghreifftiau da iawn, ond nid yw'r cysondeb, cyflymder a'r raddfa cystal ag y mae angen iddynt fod, ond rydym wedi gwneud cynnydd go iawn. Y cam nesaf yw gwneud llawer mwy, oherwydd fel arall ni fyddwn yn ateb yr her y mae'r arolwg seneddol yn ei gosod inni, i wireddu potensial digidol er mwyn cael yr holl fudd iechyd sydd eto i'w gyflawni, a'r ffordd y mae dinasyddion, a dweud y gwir, eisoes yn byw eu bywydau.